ফলে সামাজিক নানা রোগবালাই এবং মানবিক বিপর্যয় মহামারী আকারে আকাশে বাতাসে ছড়িয়ে পড়ছে। অশ্লীলতা, অমানবিকতা, পাপাচার, অবিচার, অত্যাচার, অনাচার ইত্যাদি নেতিবাচক কর্মগুলো সামাজিক পোস্টারে পরিণত হয়েছে। ফলে কে যে কখন এসব পোস্টার দেখে আকৃষ্ট হয়ে পড়ছে বা এসব মহামারী রোগে আক্রান্ত হয়ে যাচ্ছে, বলা যায় না। তবে পরিষ্কার জিনিসে ময়লা যেমন সহজে দৃশ্যমান হয় অথবা সংবেদনশীল শরীরে যেভাবে সহজে রোগবালাই বাসা বাঁধে- তেমনি তারুণ্যের আকুল জিজ্ঞাসা, বিপুল উদ্দীপনা এবং উচ্ছ্বল যৌবন সহজেই সমাজ ও রাষ্ট্রের পাপপঙ্কিলতা দ্বারা আক্রান্ত হয়ে পড়ে সবার আগে।